เฮ ดังๆ! นักเตะชุดเล็กไทยชาย-หญิงกวาดแชมป์เรียบ
นักเตะทีมชาติไทยชุดอายุไม่เกิน 21 ปี คว้าแชมป์ "เนชั่นส์ คัพ 2016" ขณะที่ นักเตะหญิงทีมชาติไทยชุดอายุไม่เกิน 14 สามารถคว้าแชมป์อาเซียนได้ตามคาด
6 มิ.ย. 2559

ผู้สื่อข่าวรายงานว่า นักเตะทีมชาติไทยชุดอายุไม่เกิน 21 ปี สามารถคว้าแชมป์ในการแข่งขันฟุตบอลรายการพิเศษ “เนชั่นส์ คัพ 2016” วานนี้ (5 มิ.ย.) ที่สนามเจบาต สเตเดียม กรุงกัวลาลัมเปอร์ ประเทศมาเลเซีย หลังเอาชนะมาเลเซีย 2-1 โดยได้ประตูชัยจากกัปตันทีม “เจนรบ สำเภาดี” คว้าแชมป์เนชั่นส์คัพกลับเมืองไทย
ขณะที่ นักเตะหญิงทีมชาติไทยชุดอายุไม่เกิน 14 ปี โชว์ผลงานได้อย่างยอดเยี่ยมเช่นกัน สามารถคว้าแชมป์อาเซียนได้ตามคาด ที่สนามกีฬาเจ้าอนุวงศ์ สาธารณรัฐประชาธิปไตยประชาชนลาว หลังเอาชนะฟิลิปปินส์ในนัดชิง 1-0 โดยได้ประตูชัยจาก “ภัทรานิษฐ์” ทำประตูชัยในนาที 19
 


 